Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3355

3. Elfogási manőverek 3.1 Az elfogott légi-járművet érintő veszélyek elkerülése érdekében a polgári légi-járművet elfogó légi-jármű repülési tevékenységére szabványos manőverezési eljárást kell kidolgozni. Az eljárás kidolgozásakor kellő mértékben vegyék figyelembe a polgári légi-járművek teljesítmény korlátait, azon követelményt, hogy az elfogó légi-jármű ne kerüljön az elfogott légi-járművel összeütközés veszélyét előidéző közelségbe, valamint, hogy az elfogó légi-jármű ne keresztezze az elfogott légijármű útját, vagy, hogy bármilyen más manővert ne úgy hajtsanak végre, hogy a légi-jármű által keltett turbulencia veszélyt idézzen elő, különösen akkor, ha az elfogott légi-jármű "könnyű" kategóriájú. 1.2. Az összeütközést elkerülő rendszerrel (ACAS) felszerelt és elfogás alatt lévő légi-jármű összeütközési fenyegetésnek érzékelheti az elfogót, és ennek következtében az ACAS megoldási tanácsára válaszul kikerülési manőverbe kezd. Ez a manőver az elfogó számára félrevezethető lehet, barátságtalan szándék jelzéseként értékelheti. Ebből következően fontos, hogy a másodlagos felderítő radar (SSR) válaszjel-adóval felszerelt elfogó légi-jármű repülőgép-vezetői elnyomják a nyomásmagasság információ adását (C válaszmódban vagy az S válaszmód AC mezőjében) az elfogás alatt álló légi-járműtől legalább 37 km (20 tengeri mérföld) távolságon belül. Ez az elfogott légi-járműben lévő ACAS-t meggátolja abban, hogy az elfogó vonatkozásában jelentkező megoldási tanácsokat felhasználja, mialatt az ACAS forgalom- tanácsadási tájékoztatása továbbra is rendelkezésre áll. - 29 -

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes